ประกาศกระทรวงการคลัง

ว่าด้วยการแต่งตั้งเจ้าพนักงาน (ฉบับที่ 74)

เรื่อง แต่งตั้งเจ้าพนักงานประเมินตามประมวลรัษฎากร

 อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 20) พ.ศ. 2513 รัฐมนตรีว่าการกระทรวงการคลังประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

 ข้อ 1 ให้บุคลากรของบริษัท บิซิเนส ออนไลน์ จำกัด (มหาชน) เป็นเจ้าพนักงานประเมินตามมาตรา 16 แห่งประมวลรัษฎากร เฉพาะการดำเนินการในส่วนที่เกี่ยวข้องกับการปฏิบัติงาน
ตามสัญญาจ้างผู้เชี่ยวชาญรายบุคคลหรือจ้างบริษัทที่ปรึกษา สัญญาเลขที่ 85/2565 ซึ่งทำขึ้นเมื่อวันที่ 25 พฤษภาคม พ.ศ. 2565 ทั้งนี้ บุคลากรดังกล่าวต้องได้รับอนุญาตจากอธิบดีกรมสรรพากร

 ข้อ 2 ประกาศนี้ให้เริ่มใช้บังคับตั้งแต่วันที่ 26 พฤษภาคม พ.ศ. 2565 เป็นต้นไป

 ประกาศ ณ วันที่  25  กรกฎาคม  พ.ศ. ๒๕65

 อาคม เติมพิทยาไพสิฐ

(นายอาคม เติมพิทยาไพสิฐ)

รัฐมนตรีว่าการกระทรวงการคลัง